**Maskinføreruddannelsen, opsøgende aktivitet**

**Forord**

I løbet efteråret 2011 indledtes en dialog mellem BAI og Mercantec, Ulfborg Kærgård omkring etableringen af en ny AMU-kontrakt uddannelse på maskinførerområdet.

Det har adskillige gange tidligere været forsøgt, men af forskellige årsager har det ikke lykkedes tidligere.

Mercantec, ved Jochi Bahat, producerede et oplæg til en maskinfører uddannelse, som blev i løbet af efteråret 2011 præsenteret for BAI.

Det blev aftalt af Mercantec skulle skrive ansøgning om midler til det videre arbejde med uddannelsen, herunder det opsøgende arbejde i forhold til entreprenørbranchen.

Opgaven var, i korte træk, at opsøge/kontakte relevante virksomheder, samt deltage i en konference vedr. uddannelsen.

Der er i forbindelse med projektet blevet lavet en aftale med Uddannelseschef Anders Løkke fra EUC Nordvest Sjælland, om at vi besøgte relevante virksomheder på Sjælland, Lolland/Falster og Bornholm. Aftalen var nødvendig, da EUCNVS er ”ejer” af FKB´en øst for Storebælt. Det skal nævnes at EUCNVS har været særdelen samarbejdsvillige i hele processen.

Der er derfor blevet besøgt virksomheder i hele Danmark.

**Aktivitet**

I alt er der blevet kontaktet ca. 100 virksomheder med et varierende antal ansatte. Af de 100 virksomheder har der været arrangeret møde med ca. 50 virksomheder fordelt over hele landet – også Bornholm. Møderne har haft en gennemsnitslig varighed på ca. 1,,5 time.

Indgangs vinklen på møderne har naturligvis været maskinføreruddannelsen. Der har dog også været drøftet uddannelsesbehov generelt.

De virksomheder, der ligger øst for Storebælt har eksempelvis fået præsenteret EUCNVS´ uddannelsesudbud.

De virksomheder, der ligger vest for Storebælt har fået præsenteret Mercantecs uddannelsesudbud. I begge tilfælde har der været særlig fokus på maskinfører kurser.

Generelt har der været tilfredshed med det udbud virksomhederne er blevet præsenteret for. Dette har helt konkret givet sig udslag i kursustilmeldinger, som følge af Jochis besøg hos virksomhederne.

Virksomhederne gav ligeledes udtryk for at der var et behov for en struktureret maskinføreruddannelse.

Maskinføreruddannelsen blev præsenteret på årets maskinførermessen i Herning.

Ligeledes blev vi inviteret til at hold oplæg for Dansk Byggeris Vejbygningssektions møde. Her deltog ca. 30 entreprenørvirksomheder – vest for Storebælt.

Desuden har 5 forskellige fagblade, samt enkelte dagblade skrevet om uddannelsen.

**Resultat**

Konkret har 10 entreprenører, der er medlem af Dansk Byggeri skrevet kontrakt med i alt 14 elever. Dette anser vi som et tilfredsstillende resultat – ikke mindst pga af den korte tidshorisont – det første hold elever starter i Ulfborg mandag uge 43 2012.

Vi forventer at det er muligt at starte et hold mere op i løbet af 1. halvår 2013, da en del virksomheder gav udtryk for at der var tale om meget kort tidshorisont.

Vi har 5 konkrete virksomheder, der alle gerne vil have en elev med på uddannelsen, men de er ikke med af Dansk Byggeri. Disse virksomheder har selv henvendt sig, grundet den relativt store omtale af uddannelsen.

Jochi Bahat har været frigjort af undervisning i hele maj, juni og august 2012, ligesom han i uge 40 er frigjort fra undervisning, med henblik en ”opfølgningsrunde”.

**Konklusion.**

Aktiviteten har været en succes. Virksomhederne har vist stor interesse for uddannelsen og har fulgt interessen op med konkrete tilmeldinger.

Ivan Jacobsen, Struer har sågar søgt i avisen efter elever til uddannelsen. Han modtog ca. 50 ansøgninger og ansatte 2.

PL Entrepører fra Bornholm har ligeledes skrevet kontrakt med en elev.

En række virksomheder vil ansætte elev no. 2, hvis det bliver muligt at køre forskudt skoleforløb.

Mercantec har således store forventninger til uddannelsen – også i fremtiden.